钦定古今图书集成/历象汇编/岁功典/第080卷 > 《广东志书》 > 儋州
## 钦定古今图书集成/历象汇编/岁功典/第080卷 > 《广东志书》 > 儋州

冬夜煖雨。

《感时赋　　　　　　　　　　》晋·陆机

“悲夫！冬之为气，亦何憯懔以萧索。”天悠悠其弥高，雾
郁郁而四幕。夜绵邈其难终，日晼晚而易落。敷层云
之葳蕤，坠零雪之挥霍。冰冽冽而寝兴，风漫漫而妄
作。鸣枯条之泠泠，飞落叶之漠漠。山崆巃以含翠，川
蜲蛇而抱涸。望八极以曭漭，普宇宙而寥廓。伊天时
之方惨，曷万物之能欢。鱼微微而求偶，兽岳岳而相
攒。猿长啸于林杪，鸟高鸣于云端。矧余情之含悴，恒
睹物而增酸。历四时之迭感，悲此岁之已寒。抚伤怀
以呜咽，望永路而汍澜。